MEDDELELSE FRA KOMMISSIONEN TIL EUROPA-PARLAMENTET - Sjette offentliggørelse af Elincs (i henhold til artikel 21 i direktiv 67/548/EØF)

MEDDELELSE FRA KOMMISSIONEN TIL EUROPA-PARLAMENTET - Sjette offentliggørelse af Elincs (i henhold til artikel 21 i direktiv 67/548/EØF)

(EØS-relevant tekst)

Listen over kemiske stoffer, som er blevet anmeldt i henhold til direktiv 67/548/EØF [1] (i det følgende benævnt "direktivet") om tilnærmelse af lovgivning om klassificering, emballering og etikettering af farlige stoffer (Elincs), er blevet opstillet i overensstemmelse med Kommissionens afgørelse 85/71/EØF af 21. december 1984 [2] og offentliggøres i dette nummer af De Europæiske Unions Tidende.

[1] EFT 196 af 16.8.1967, s. 1. Direktivet senest ændret ved direktiv 2001/59/EF (EFT L 225 af 21.8.2001, s. 1).

[2] EFT L 30 af 2.2.1985, s. 33.

Denne liste, der afløser den tidligere [3], indeholder alle kemiske stoffer, som i overensstemmelse med direktivets artikel 7 er blevet anmeldt inden den 30. juni 1998.

[3] EFT C 72 af 11.03.2000, s. 1.

Listen supplerer den europæiske fortegnelse over markedsførte kemiske stoffer (Einecs), der blev offentliggjort den 15. juni 1990 [4] og omfatter alle stoffer, som er blevet markedsført indtil den 18. september 1981. Bortset fra undtagelserne i direktivets artikel 1 og 13 optræder alle stoffer, der er blevet markedsført i Fællesskabet eller anmeldt som nye stoffer senest den 30. juni 1998 derfor enten i Einecs eller Elincs, det gælder også stoffer, som er bestanddele i et præparat.

[4] EFT C 146A af 15.6.1990, s. 1.

Bortset fra de her nævnte undtagelser skal markedsførte stoffer, der ikke findes i hverken Einecs eller Elincs, enten være anmeldt eller anmeldes i overensstemmelse med direktivet og optages i en ajourført udgave af Elincs.

At et stof findes i Elincs, fritager dog ikke en ny importør og/eller producent, som markedsfører det i Fællesskabet, for at anmelde det i overensstemmelse med direktivet. Hvis stoffet allerede er anmeldt, kan den kompetente myndighed dog acceptere, at den nye anmelder med den (de) tidligere anmelders (anmelderes) skriftlige tilladelse henviser til hans (deres) undersøgelser i sin tekniske dokumentation, ikke mindst for gentagne forsøg med hvirveldyr så vidt muligt kan undgås.

I overensstemmelse med afgørelse 85/71/EØF medtages disse stoffers klassificering kun i Elincs, hvis den er blevet officielt vedtaget på fællesskabsplan og derfor forekommer i direktivets bilag I. De øvrige farlige stoffer på listen, som kun er blevet foreløbigt klassificeret af anmelderen, er ved at blive officielt klassificeret, og den officielle klassificering vil indgå i en ajourført udgave af Elincs.

Meddelelse fra Kommissionen i henhold til artikel 2 i Kommissionens afgørelse 85/71/EØF af 21. december 1984 om listen over anmeldte stoffer i henhold til Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer.

Elincs

(European list of notified chemical substances)

(Europæisk liste over anmeldte kemiske stoffer)

VEJLEDENDE BEMÆRKNINGER

Den europæiske liste over anmeldte kemiske stoffer (Elincs) offentliggøres i henhold til Kommissionens afgørelse 85/71/EØF [5]. Den omfatter, i overensstemmelse med artikel 7 i direktiv 67/548/EØF [6] ( i det følgende benævnt "direktivet"), alle kemiske stoffer, som er blevet anmeldt i Det Europæiske Fællesskab inden den 30. juni 1998. Listen vil blive ajourført en gang om året.

[5] EFT L 30 af 2.2.1985, s. 33.

[6] EFT 196 af 16.8.1967, s. 1. Direktivet senest ændret ved direktiv 2001/59/EF (EFT L 225 af 21.8.2001, s. 1).

Til hver af listens poster svarer kun et enkelt kemisk stof, uanset hvor mange anmeldelser der er indgivet af en eller flere importører og/eller producenter.

For hvert stof anføres følgende, hvis oplysningen er relevant og ikke fortrolig:

(a) Numre

EF nummer: // det nummer, Kommissionen for De Europæiske Fællesskaber har givet stoffet

Sagsnummer: // først den koordinerende ansvarlige myndigheds sagsnummer (nummeret på den første anmeldelse af stoffet fra en af medlemsstaterne i henhold til direktivets artikel 7), derefter alle andre sagsnumre.

Sagsnummeret har følgende standardstruktur: xx-xx-xxxx.

De to første cifre viser anmeldelsesåret, de to næste angiver den medlemsstat, hvor stoffet er blevet anmeldt, og de sidste fire er sagsnummeret i den kronologiske orden, hvori sagen er indløbet i det pågældende land. De forskellige medlemsstater har følgende koder: 01 Frankrig, 02 Belgien, 03 Nederlandene, 04 Tyskland, 05 Italien, 06 Det Forenede Kongerige, 07 Irland, 08 Danmark, 09 Luxembourg, 10 Grækenland, 11 Spanien, 12 Portugal, 13 Finland, 14 Østrig, 15 Sverige; 16 Norge.

(b) Stoffets identitet

Ifølge bilaget til afgørelse 85/71/EØF skal hvert stof identificeres enten ved sit handelsnavn (sine handelsnavne) og kemiske navn eller ved handelsnavnet (handelsnavnene) alene, hvis den ansvarlige myndighed på anmelderens anmodning har accepteret at behandle det kemiske navn fortroligt af hensyn til forretningshemmeligheden.

På dette grundlag angiver listen de enkelte stoffers identitet efter følgende rubricering:

Handelsnavn (handelsnavne): alle navne, som stoffet markedsføres under i Fællesskabet.

Kemisk navn: det drejer sig som regel om stoffets navn ifølge IUPAC's (Den Internationale Union for Teoretisk og Praktisk Kemi) regler. Har det ikke været muligt at give stoffet et præcist kemisk navn (f.eks. fordi det ikke er fuldstændigt defineret), har det fået navn efter de regler, hvorefter sådanne stoffer identificeres i den europæiske fortegnelse over markedsførte kemiske stoffer (Einecs) [7]. Nogle af de kemiske navne i den femte offentliggørelse af Elincs [8] er blevet ændret i overensstemmelse med anmeldelsen og IUPAC's nomenklaturregler.

[7] EFT C 146A af 15.6.1990, s. 1.

[8] EFT C 72 af 11.03.2000, s. 1.

- Betragtes en Elincs -post som et (mono) stof, hvis hovedbestanddelen udgør 80% eller derover (SNIF [9], punkt 1.1.00: blanding "nej"). Stoffet opføres kun med (mono) stofnavnet i Elincs.

[9] Summary Notification Interchange Format (Resume af anmeldelser)

- Betragtes en Elincs -post som en blanding, hvis hovedbestanddelen udgør under 80% (SNIF, punkt 1.1.00: blanding "ja"). Alle bestanddele, som udgør mindst 10%, opføres i Elincs.

Hvis ikke andet er angivet, nævnes mindre bestanddele og urenheder ikke i Elincs. De vil under alle omstændigheder forekomme i identificeringsrubrikken, hvis de bidrager væsentligt til stoffets klassificering.

De nye regler er blevet anvendt på alle anmeldelser og ajourførte anmeldelser siden den fjerde offentliggørelse af Elincs. En systematisk undersøgelse af alle Elincs-poster er i gang.

(c) Klassificering

Klassificering af det pågældende stof foretages i overensstemmelse med direktivets bilag I.

Denne rubrik udfyldes kun, hvis stoffet er ensartet klassificeret på fællesskabsplan i overensstemmelse med direktivets artikel 4, og dets klassificering er blevet offentliggjort i dette direktivs bilag I.

Hvis stoffet er klassificeret som farligt, men endnu ikke opført i bilag I, anbringes en asterisk i denne rubrik.

NB:

Med hensyn til mærkning af stoffet henvises der til direktivets regler, især artikel 4 og 23 samt bilag VI (almindelige kriterier for klassificering og etikettering af farlige stoffer).

BILAG

>TABELPOSITION>